كنيس موشى درعى

كنيس موسى الدرعي أو معبد موسى الدرعي، هو كنيس يهودى يختص بطائفة اليهود القرائين وسمى نسبة الى شاعر مشهور. فى 25 شارع سبيل الخازندار بحى العباسية بمدينة القاهرة فى مصر. فكرة بناءه كانت سنة 1900 وابتدت بتبرع من سيدة يهودية اسمها ستة المافسى بقطعة أرض ومبلغ كبير من المال لبناء المعبد، وانتهى بناه سنة 1925. الوصف المعمارى للأثر المبنى مستطيل الشكل محاط بسور من الحديد , يقع المدخل فى نص الواجهة الغربية ويطل على شارع سبيل الخازندار بالعباسية , ويعلو دى الواجهة زخارف نجمة سداسية كبيرة والوصايا العشر بالعبرية جوه شكل كتاب مفتوح . ويصعد الى المدخل بعدة درجات سلم من الرخام وعلى يمين ويسار المدخل بابان من الخشب - الأيمن يؤدى الى جوه المعبد توجد شوية دواليب خشبية لحفظ أحذية المصلين والباب الأيسر يؤدى الى سلم يوصل الى الدور التانى توجد شرفة الستات . والمعبد من الداخل مربع الشكل يعلوه قبة كبيرة محمولة على 4 دعائم فى صحن المعبد اللى يحيط به 3 أروقة من الجهات الثلاث عدا الجهة الشرقية يقع الهيكل المصنوع من الرخام ويصعد اليه بعدة درجات سلم من الرخام ويحمل دولاب الهيكل المصنوع من الخشب والمزخرف بوحدات زخرفيه أهمها على شكل نخلة.كما يعلو الهيكل أربع شبابيك ليها عقود مدببة يعلوها طاقة مستديرة من الزجاج الملون بداخلها نجمة سداسية ويتدلى من السقف مجموعة مصابيح معدنية للاضاءة, وتوجد ثريا كبيرة تتدلى من سقف القبة . وتوجد على يمين الهيكل حجرة صغيرة بداخلها خزانة حديدية محفوظ بداخلها مخطوطات عبرية هامة وملحق بمنى المعبد مقر مجلس ادارة طائفة القراءين والى جواره مبنى المكتبة العبرية اللى افتتحت سنة 1994م وتضم اكتر من خمسة آلاف كتاب وتعتبر المكتبة التانيه بعد مكتبة التراث اليهودى الملحقة بمبنى معبد ( شعار هشمايم) بشارع عدلى بالقاهرة . شوف باردوه ليستة المعابد اليهوديه فى القاهره مصادر